Pohjankankaan ampuma-alue

Pohjankankaan ampuma-alue sijaitsee Pohjankankaalla Kankaanpään Niinisalossa. Kankaanpään kaupungin sivut. Viitattu 28.2.2007. Sivuilla puhutaan Pohjankankaan ampuma-alueesta Se ulottuu myös Karvian alueelle. 

Ampuma-alue on tärkein entisen Läntisen maanpuolustusalueen kovapanosharjoitusalue. Esimerkiksi vuonna 2005 sitä käytettiin 250 vuorokautta ja vuonna 2011 vielä yli 200 vrk. Alue on Suomen ampuma-alueista ainoa pysyvästi suljettu, eli siviileillä ei ole lupaa kulkea siellä ja alueelle johtavat tiet on suljettu puomein.Pohjankankaalla ammuttu lähes 70 vuotta  Pohjankankaan ampuma-alue on Suomen toiseksi laajin ampumakenttäalue Rovajärven ampuma-alueen jälkeen.

Historia
Suomen ensimmäinen tykistön koeampumakenttä perustettiin Valkealan Uttiin vuonna 1921, mutta se osoittautui jo pian epäkäytännölliseksi sen jäätyä asutuksen ja tiestön puristukseen. 

Uusi ampumakenttä päätettiin vuonna 1935 sijoittaa Pohjankankaalle, jossa oli käytettävissä sopivan kokoinen valtion omistama maa-alue. Tarvittavat rakennukset valmistuivat talvisodan aikana. Kysymys ampumakentän raivauksesta ratkesi yllättäen, kun Pohjankankaalla raivosi juuri ennen jatkosodan syttymistä kesäkuussa 1941 suuri metsäpalo, joka tuhosi toistatuhatta hehtaaria metsää. Kalle Kuosa: Niinisalon varuskunta, s. 121–124. Kankaanpää: Satakunnan Tykistörykmentin Perinneyhdistys, 1985. .

Sotien päätyttyä ja Perkjärven ampuma-alueen jäätyä Neuvostoliitolle luovutetulle alueelle Pohjankankaan ampuma-alue oli ainoa kenttätykistön harjoitusalue Suomessa, kunnes Rovajärven ampuma-alue saatiin käyttöön vuonna 1949. Tykistön talviaikaiset ampumaleirit järjestettiin kuitenkin Pohjankankaalla vuoteen 1957 saakka.Kuosa 1985, s. 173–180.

Yleistä ampuma-alueesta
Ampumakentällä on pituutta 23 km ja sen suurin ampumaetäisyys on 15 km. Alueen pinta-ala on noin 15 000 hehtaaria.Reserviläinen 1/2007, sivu 7 via STT, Janne Linnovaara via Puolustusministeriö Alueen suurin leveys on 4,5 kilometriä Kalle Kuosa: Niinisalon varuskunta, s. 30.  ja sen korkein maastonkohta on 169 metrin korkeuteen merenpinnasta ulottuva Kauraharju Karvian puolella. 

Ampumakentän sisään jää myös pienialainen luonnonsuojelualue, Suonreittenkeidas Korvaluoman kylän kohdalla. Peruskartat 1233 11, 1233 12 ja 2211 02. Maanmittaushallitus, Helsinki.  Varsinainen Pohjankankaan harju ulottuu ampuma-alueen pohjoispuolella aina Kauhajoelle ja Kauhanevan–Pohjankankaan kansallispuistoon saakka. 

Harjun ja ampuma-alueen eteläpuolella sijaitsee Niinisalon varuskunta sekä noin 20 kilometriä pitkä Hämeenkankaan harjoitusalue, joka ulottuu Jämijärvelle. Ampuma-alueella harjoittelee pääasiassa Porin prikaati. Alue on myös muiden joukko-osastojen käytössä.http://maavoimat.fi/documents/1950813/2230877/Porin+prikaatin+harjoitusalueet.pdf/775913ba-683c-4c61-bf5f-79c565f271a6  Pohjankangasta laajempaa varoaluetta edellyttävät ammunnat suoritetaan Rovajärven ampuma-alueella. 

Räjähdekeskus (ent. Koeampumalaitos) on yksi alueen vakituisista käyttäjistä.

Alueen ongelmia
Ampuma-alueen käyttöä on haitannut sen itä-länsisuuntainen kapeus. 

Pääsiäisenä 2002 Tykistöprikaati ampui kranaatin ampuma-alueen laitamilla sijainneeseen pihapiiriin. Tapauksessa ketään ei loukkaantunut, mutta sirpaleista jäi jälkiä muun muassa rakennuksiin. Saunaluoman kyläläiset ovat laskeneet harhaosumia tulleen kylään muitakin kertoja.Saunaluoma haluaa pois tulilinjalta

 Lähteet 

luokka:Suomen ampuma-alueet 
luokka:Kankaanpää